ชาโดว์มูน

ชาโดว์มูน (; โรมาจิ: "Shadōmūn"; : Shadow Moon) เป็นตัวละครจากเรื่องคาเมนไรเดอร์ BLACK
ภาพรวม.
ชาโดว์มูน เป็นตัวละครจากเรื่องคาเมนไรเดอร์ BLACK โดยลักษณะและดีไซน์นั้นมีลักษณะคล้ายกับคาเมนไรเดอร์แต่เป็นตัวละครสำคัญที่อยู่ฝ่ายอธรรม
ร่างแปลงของ อาคิซึกิ โนบุฮิโกะ ผู้ได้รับการผ่าตัดร่างกายเป็น ราชันย์แห่งศตวรรษ เช่นเดียวกับโคทาโร่ แต่โคทาโร่ช่วยโนบุฮิโกะออกมาไม่สำเร็จ จึงเกิดอุบัติเหตุระหว่างการผ่าตัดดัดแปลง ทำให้โนบุฮิโกะสภาพร่างกายไม่สมบูรณ์ 3 มหาสังฆราชจึงทำการเก็บรักษาร่างของเขาไว้ และดัดแปลงร่างกายชาโดว์มูนเป็นกึ่งเครื่องจักร รวมทั้งล้างสมองด้วย เขาถูกปล่อยให้หลับใหลอยู่ภายในฐานของโกลกอม จนกระทั่ง 3 มหาสังฆราชได้ใช้พลังของศิลา ฟ้า ดิน ทะเล ปลุกชีพเขาขึ้นมาได้สำเร็จ มีอาวุธประจำตัวคือ ดาบ ซาตานเซเบอร์ เพื่อเตรียมเป็นคู่ต่อสู้ของแบล๊ค ในการชิงตำแหน่ง ราชันย์แห่งการสร้างสรรค์ คนต่อไป มีท่าไม้ตายหลักคือ นอกจากนี้ชาโดว์มูนยังสามารถควบคุม แบทเทิ่ลฮอปเปอร์ ได้ เนื่องจากมีพลังเหมือนกับแบล๊ค
รับบทโดย โฮริอุจิ ทาคาฮิโตะ (堀内 孝人)
เพื่อนสนิทและพี่น้องต่างบิดามารดาของโคทาโร่ เกิดในวันสุริยุปราคา ช่วงเวลาเดียวกับโคทาโร่ และถูกจับตัวมาผ่าตัดดัดแปลงเป็น ราชันย์แห่งศตวรรษ พร้อมกับโคทาโร่ ในวันเกิดครบรอบปีที่ 19 แต่ทว่าเกิดอุบัติเหตุตอนที่โคทาโร่หนี ทำให้ภายหลังเขาก็ได้ถูกดัดแปลงร่างเป็นกึ่งจักรกล เพื่อรักษาสภาพร่างกาย พร้อมกับล้างความจำทั้งหมด กระทั่งตอนที่ 31 โนบุฮิโกะก็ได้ฟื้นคืนชีพกลับมาด้วยพลังของศิลาจาก 3 มหาสังฆราช และตื่นขึ้นในฐานะชาโดว์มูนอย่างสมบูรณ์ เดิมทีโนบุฮิโกะเป็นคนอัธยาศัยดี รักครอบครัว แต่เมื่อถูกเปลี่ยนให้เป็นชาโดว์มูน เขาจะกลายเป็นคนอำมหิต เลือดเย็น และมุ่งหวังจะเป็น ราชันย์แห่งการสร้างสรรค์ เพียงอย่างเดียว ถึงกระนั้น ชาโดว์มูนก็ยังคงมีความทรงจำของโนบุฮิโกะอยู่เลือนลาง และมักมีอาการชะงักเมื่อเห็นภาพอดีตในหัว
ปรากฏในตอนที่ 21 - 22 และ 27
ชาโดว์มูนที่คืนชีพมาด้วยฝีมือของ จักรวรรดิไครซิส มีอาวุธหลักเป็นดาบคู่ ชาโดว์เซเบอร์ เข้าปะทะกับคู่ปรับเก่าอย่าง โคทาโร่ ซึ่งปัจจุบันอยู่ในฐานะแบล๊คอาร์เอ็กซ์ หลังจากตัดสินผลแพ้ชนะ โนบุฮิโกะก็เกิดได้สติ และสละตัวเองช่วยเหลือเด็ก ๆ ไว้ได้ทัน
เข็มขัดแปลงร่างของชาโดว์มูน ภายในฝังคิงสโตนไว้เหมือนกับแบล็ค ซึ่งของชาโดว์มูนจะเป็น คิงสโตนสีเขียวแห่งดวงจันทร์ เป็นจุดศูนย์รวมพลังงานของชาโดว์มูน
ท่ายิงแสงความเข้มสูงออกจากเข็มขัด ชาโดว์ชาร์จเจอร์ ซึ่งเป็นท่าแบบเดียวกับ คิงสโตนแฟลช ของแบล็ค มีคุณสมบัติในการหยุดหรือหักล้างพลังงานอื่น รวมไปถึงสามารถต้านพลัง คิงสโตนแฟลช ของแบล็คได้เช่นกัน
ท่าไม้ตายไรเดอร์คิก ของชาโดว์มูน ต่างกับแบล็คตรงที่เป็นท่าถีบขาคู่
ท่าไรเดอร์พันช์ของชาโดว์มูน
ลำแสงทำลายที่ยิงจากมือของชาโดว์มูน
ดาบประจำตัวของชาโดว์มูน ลักษณะเป็นดาบด้ามสีทอง ใบมีดสีแดงสด ซึ่งเป็นดาบประจำตำแหน่งของ ราชันย์แห่งศตวรรษ มีความคมมาก และสามารถฟันเป็นคลื่นพลังออกไปได้
ในซีรีส์นี้จะใช้ชื่อว่า มาสค์ไรเดอร์ชาโดว์มูน (仮面ライダーSHADOWMOON) อย่างชัดเจน ซึ่งยังคงเป็นร่างแปลงของอาคิสึกิ โนบุฮิโกะ แต่ต่างจากฉบับดั้งเดิม จากมนุษย์ดัดแปลงไซบอร์ก เป็นมนุษย์ดัดแปลงชีวภาพสมบูรณ์แบบ หลังได้รับการผ่าตัดดัดแปลงร่างกาย โดยผสม DNA ของตั๊กแตนกับสารสกัดพิเศษด้วย ในการแปลงร่างจะเข้าสู่สภาพ อมนุษย์ตั๊กแตนสีเงิน ก่อน แล้วจึงเปลี่ยนเป็นร่าง มาสค์ไรเดอร์ เมื่อพลังจากคิงสโตน ในเข็มขัด เซ็นจูรี่คิงมูนไดรเวอร์ ตื่นขึ้น ดวงตาเปล่งแสงเป็นสีเขียว โดยโนบุฮิโกะแปลงร่างมาสค์ไรเดอร์ครั้งแรกด้วยความโกรธจัด พร้อมกับสังหารอิกาคิอย่างโหดเหี้ยม
อีกหนึ่งข้อแตกต่างจากภาคดั้งเดิมคือ ชาโดว์มูนในซีรีส์นี้ ไม่ได้ใช้ดาบ ซาตานเซเบอร์ แม้แต่ครั้งเดียว
มาสค์ไรเดอร์ BLACK SUN.
อมนุษย์ตั๊กแตนสีเงิน.
ร่างแปลงขั้นต้นของชาโดว์มูน มีลักษณะพิเศษมาจากตั๊กแตน Migratory Locust โดยมากจะเปลี่ยนร่างด้วยอารมณ์โกรธ มีพละกำลังมหาศาล และกำลังขาที่แข็งแกร่ง ขาแมลงอยู่ด้านหลังซึ่งสามารถดึงออกมาใช้เป็นอาวุธ เซ็นจูรี่คิงชาโดว์เบลด ได้
เข็มขัดแปลงร่างของชาโดว์มูน ภายในแกนกลางฝังคิงสโตนสีเขียวไว้ ในการแปลงร่างขั้นต้น เข็มขัดจะปรากฏออกมาพร้อม ๆ กับเปลี่ยนเป็นร่างอมนุษย์ แต่หากโนบุฮิโกะใช้ท่าแปลงร่าง ซึ่งจะสลับข้างกับโคทาโร่ จะสามารถดึงพลังออกมาได้เต็มที่ และแปลงร่างมาสค์ไรเดอร์ได้ เมื่อระบบแปลงร่างทำงาน กลไกของยูนิตเข็มขัดจะขยับเปลี่ยนไปด้วย
อาวุธดาบของชาโดว์มูน ที่แปลงมาจากขาตั๊กแตนที่งอกมาจากร่างกาย มีความคมสูง สามารถตัดวัตถุหนาได้ในดาบเดียว แต่มีข้อจำกัดคือ เมื่อดึงมาใช้แล้ว จะไม่สามารถงอกใหม่ได้ในทันที
มอเตอร์ไซค์ประจำตัวของโนบุฮิโกะ ในฐานะ ชาโดว์มูน มีพื้นฐานจาก BMW R nine T
ในฉบับเดิมโรดเซ็คเตอร์ เป็นมอเตอร์ไซค์ของ มาสค์ไรเดอร์แบล๊ค แต่ในซีรีส์นี้ได้เปลี่ยนให้เป็นของชาโดว์มูนแทน โดยมีการดีไซน์ใหม่ทั้งหมด
การตอบรับและการผลิตสินค้า.
ชาโดว์มูน เป็นหนึ่งในดาวร้ายไม่กี่รายจากคาเมนไรเดอร์ซีรีส์ที่ผลิตเป็นแอคชั่นฟิกเกอร์, ฟิกเกอร์เกราะเหล็ก และสินค้า S.I.C โกโชคิน เขายังเป็นหนึ่งในดาวร้ายเพียงไม่กี่รายที่มีท่าโจมตีแบบไรเดอร์คิก ชาโดว์มูนยังได้ปรากฏตัวในการ์ดหายากเรนเจอร์สไตรค์ ชุดมาสค์ไรเดอร์ เอกซ์แพนชั่น Vol. 1 และเป็นตัวละครรายเดียวที่อยู่ในสังกัด Dark Alliance ของชุดมาสค์ไรเดอร์ เอกซ์แพนชั่น Vol. 1
การปรากฏตัวในคาเมนไรเดอร์ซีรีส์อื่น.
มาสค์ไรเดอร์ดีเคด ออลไรเดอร์ ปะทะ ไดช็อกเกอร์.
ชาโดว์มูน ยังเป็นตัวละครที่ปรากฏตัวในภาพยนตร์ชุดมาสค์ไรเดอร์ดีเคด ออลไรเดอร์ ปะทะ ไดช็อกเกอร์ โดยมีบทบาทเป็นผู้นำของไดช็อกเกอร์และชื่อร่างมนุษย์มีว่าสึกิคาเงะ โนบุฮิโกะ นำแสดงโดย ริวอิจิ โออุระ